Ehdotus Euroopan parlamentin ja neuvoston päätös eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen, tehdyn päätöksen N:o 1719/1999/EY muuttamisesta /* KOM/2001/0507 lopull. - COD 2001/0210 */



Virallinen lehti nro 332 E , 27/11/2001 s. 0287 - 0289



Ehdotus EUROOPAN PARLAMENTIN JA NEUVOSTON PÄÄTÖS eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen, tehdyn päätöksen N:o 1719/1999/EY muuttamisesta (komission esittämä) PERUSTELUT Euroopan parlamentti ja neuvosto hyväksyivät HVT-ohjelman toisen vaiheen (HVT II) 12 päivänä heinäkuuta 1999 tekemissään päätöksissä N:o 1719/1999/EY [1] (jäljempänä 'suuntaviivoja koskeva päätös') ja N:o 1720/1999/EY [2] (jäljempänä 'yhteentoimivuutta koskeva päätös'). Ensimmäisen päätöksen 9 artiklassa ja toisen päätöksen 13 artiklassa edellytetään, että komissio toimittaa Euroopan parlamentille ja neuvostolle ensimmäisen arvionsa IDA II -ohjelmasta viimeistään vuoden 2001 talousarvioesityksen yhteydessä samalla kun se toimittaa ehdotukset suuntaviivoja koskevan päätöksen liitteen ja yhteentoimivuutta koskevan päätöksen muuttamiseksi. [1] Euroopan parlamentin ja neuvoston päätös N:o 1719/1999/EY, tehty 12. heinäkuuta 1999, eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen, EYVL L 203, 3.8.1999, s. 1. [2] Euroopan parlamentin ja neuvoston päätös N:o 1720/1999/EY, tehty 12. heinäkuuta 1999, eräistä toimista ja toimenpiteistä hallintojen välisen telemaattisen tietojenvaihdon (HVT) Euroopan laajuisten verkkojen yhteentoimivuuden ja niihin pääsyn varmistamiseksi, EYVL L 203, 3.8.1999, s. 9. HVT II -ohjelmaa koskevien päätösten myöhäisen voimaantulon (elokuu 1999) ja vastaavasti HVT 1999 työohjelman myöhäisen hyväksymisen (marraskuu 1999) vuoksi ohjelman arviointi voitiin aloittaa vasta tammikuussa 2000. Arviointityö viimeisteltiin syyskuussa 2000. Koska arviointi tapahtui HVT II -ohjelman alussa, saatuja tuloksia voidaan laajalti pitää pohjana, johon seuraavien arviointien tuloksia voidaan verrata. Edellä mainittujen kahden päätöksen muuttamiseksi tehdyt ehdotukset eivät perustu ainoastaan tähän arviointiin, vaan niissä on otettu huomioon myös HVT II -ohjelman täytäntöönpanon ensimmäisen puolitoistavuotiskauden aikana saadut kokemukset sekä eEurope-aloite ja siihen liittyvä toimintasuunnitelma. Sen vuoksi päätöksen N:o 1719/1999/EY muuttamiseksi tehty ehdotus sisältää myös muutoksia useisiin mainitun päätöksen artikloihin. Ehdotusten sisältämät muutokset päätöksiin N:o 1719/1999/EY ja N:o 1720/1999/EY ovat kolmenlaisia. Osa johtuu oikeudellisissa ja poliittisissa velvoitteissa tapahtuneista muutoksista ja liittyy komiteamenettelyn mukauttamiseen 28 päivänä kesäkuuta 1999 tehdyn neuvoston päätöksen 1999/468/EY [3] mukaisesti, HVT II -ohjelman ulottamiseen koskemaan Maltaa ja Turkkia sekä siihen, että ehdokasmaille ja muille EU:n ulkopuolisille maille varataan mahdollisuus käyttää tietyin edellytyksin omalla kustannuksellaan HVT:n peruspalveluja. [3] EYVL L 184, 17.7.1999, s. 23. Osa muutoksista taas on tehty eräiden käytännön olosuhteiden parantamiseksi ja ne liittyvät täytäntöönpanolausekkeeseen, rahoituskehyksen käyttöönottoon vuosiksi 2002-2004 sekä päätöstä N:o 1720/1999/EY koskevan muutosehdotuksen osalta myös parhaiden käytänteiden leviämiseen. On huomattava, että rahoituskehys on tällä hetkellä voimassa olevan päätöksen N:o 1719/1999/EY 12 artiklan ja päätöksen N:o 1720/1999/EY 15 artiklassa voimassa vain kaudeksi 1998 - 2000. Loput muutoksista perustuvat uusista aloitteista, erityisesti eEurope-toimintasuunnitelmasta (sähköistä asiointia viranomaisten kanssa koskevasta luvusta) johtuviin vaatimuksiin sekä päätöstä N:o 1719/1999/EY koskevan muutosehdotuksen osalta myös tarpeeseen laajentaa alueita, joille uusia telemaattisia verkkoja voidaan perustaa, erityisesti koulutuksen ja oikeudellisten asioiden alalla. Euroopan parlamenttia ja neuvostoa pyydetään hyväksymään ehdotukset Euroopan parlamentin ja neuvoston päätöksiksi päätösten N:o 1719/1999/EY ja N:o 1720/1999/EY muuttamisesta. 2001/0210 (COD) Ehdotus EUROOPAN PARLAMENTIN JA NEUVOSTON PÄÄTÖS eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen, tehdyn päätöksen N:o 1719/1999/EY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen, ja erityisesti sen 156 artiklan ensimmäisen kohdan. ottavat huomioon komission ehdotuksen [4], [4] EYVL C ottavat huomioon talous- ja sosiaalikomitean lausunnon [5] [5] EYVL C ottavat huomioon alueiden komitean lausunnon [6] [6] EYVL C toimivat perustamissopimuksen 251 artiklassa säädettyä menettelyä noudattaen [7] [7] Euroopan parlamentin lausunto. sekä katsovat seuraavaa: (1) Euroopan parlamentin ja neuvoston päätöksen N:o 1719/1999/EY [8] tavoitteena on, että yhteisö ryhtyy yhteistyössä jäsenvaltioiden kanssa tarvittaviin toimenpiteisiin luodakseen toimivat ja yhteentoimivat euroopanlaajuiset telemaattiset verkot jäsenvaltioiden viranomaisten ja yhteisön toimielinten välille tehokkaan ja luotettavan tietojenvaihdon aikaansaamiseksi talous- ja rahaliiton ja yhteisön politiikoiden toteuttamisen sekä yhteisön päätöksentekoprosessin tueksi. [8] EYVL L 203, 3.8.1999, s. 1. (2) Etusija olisi annettava hankkeille, jotka lisäävät viranomaisten, Euroopan yhteisön toimielinten sekä jäsenvaltioiden ja niiden alueiden taloudellista elinkelpoisuutta ja jotka alakohtaisia verkkoja luomalla tai kehittämällä edistävät eEurope-aloitteessa ja siihen liittyvässä toimintasuunnitelmassa, erityisesti sähköistä asiointia viranomaisten kanssa koskevassa luvussa asetettujen kansalaisten ja yritysten etuun tähtäävien tavoitteiden saavuttamista. (3) Oikeusvarmuuden vuoksi on lisättävä mahdollisuus tarkistaa HVT:n työohjelmaa koskevaa jaksoa päätöksen N:o 1719/1999/EY täytäntöönpanon osalta viitevuoden aikana. Olisi selvennettävä, että kaikki päätöksen N:o 1719/1999/EY 3-6 artiklassa säädettyjen yhteisön toimien täytäntöönpanemiseksi tarvittavat ehdotukset määrärahojen lisäämisestä yli 250 000 eurolla/hanke/vuosi on käsiteltävä edellä mainitussa päätöksessä säädettyä komiteamenettelyä noudattaen. (4) Malta ja Turkki ovat ilmaisseet olevansa kiinnostuneita osallistumaan HVT-ohjelmaan ja maat voivat osallistua niihin HVT-hankkeisiin, joista on yhteistä etua. Ennen kuin HVT-ohjelma on avattu kaikille ehdokasmaille, HVT:n peruspalvelujen käyttö omalla kustannuksella olisi tehtävä niille helpommaksi edellyttäen, että tietojenvaihto on tarpeen yhteisön politiikan täytäntöönpanemiseksi. Tämä mahdollisuus olisi annettava samoin edellytyksin myös muille EU:n ulkopuolisille maille. (5) Vuosittaisten talousarviomäärärahojen joustavuuden lisäämiseksi olisi päätöksessä N:o 1719/1999/EY säädettyjen yhteisön toimien täytäntöönpanemiseksi otettava käyttöön rahoituskehys vuosiksi 2002-2004, jolloin budjettivallan käyttäjä hyväksyy vuosittaiset määrärahat rahoitusnäkymien asettamissa rajoissa. (6) Oikeusviranomaisten välistä yhteistyötä helpottamaan tarkoitettujen verkkojen toteuttamista olisi yleensä pidettävä HVT-ohjelmaan kuuluvina yhteistä etua koskevina hankkeina. (7) Koulutusalan telemaattisia verkkoja, erityisesti avointen verkkojen sisältöä koskevien tietojen vaihtamiseksi ja uusien audiovisuaalisten palvelujen ja tietopalvelujen kehittämiseksi ja vapaan levityksen edistämiseksi luotuja, olisi pidettävä HVT-ohjelmaan kuuluvina yhteistä etua koskevina hankkeina. (8) Telemaattisia verkkoja, jotka edistävät eEurope-aloitteessa ja siihen liittyvässä toimintasuunnitelmassa, erityisesti sähköistä asiointia viranomaisten kanssa käsittelevässä luvussa, asetettujen kansalaisten ja yritysten etuun tähtäävien tavoitteiden saavuttamista, olisi pidettävä HVT-ohjelmaan kuuluvina yhteistä etua koskevina hankkeina. (9) Maahanmuuttopolitiikkaan liittyvät telemaattiset verkot, joita toteutetaan erityisesti parantamalla sähköistä tietojenvaihtoa kansallisten viranomaisten kanssa tiedottamis- ja neuvottelumenettelyjen helpottamiseksi, olisi pidettävä HVT-ohjelmaan kuuluvina yhteistä etua koskevina hankkeina. (10) Päätöksen N:o 1719/1999/EY komiteamenettelyä koskevia säännöksiä olisi mukautettava menettelystä komissiolle siirrettyä täytäntöönpanovaltaa käytettäessä 28. kesäkuuta 1999 annetun neuvoston päätöksen 1999/468/EY huomioon ottamiseksi [9]. [9] EYVL L 184, 17.7.1999, s. 23. (11) Päätöstä N:o 1719/1999/EY olisi muutettava vastaavasti. OVAT TEHNEET TÄMÄN PÄÄTÖKSEN: Ainoa artikla Muutetaan päätöstä N:o 1719/1999/EY seuraavasti: 1. Lisätään 4 artiklaan seuraava h alakohta: "h) edistävät eEurope-aloitteessa ja siihen liittyvässä toimintasuunnitelmassa, erityisesti sähköistä asiointia viranomaisten kanssa koskevassa luvussa, asetettuja kansalaisten ja yritysten etua edistäviä tavoitteita." 2. Korvataan 7 artiklan 2, 3 ja 4 kohta seuraavasti: "2. Jäljempänä 8 artiklassa tarkoitettua menettelyä noudatetaan hyväksyttäessä 4 artiklassa asetettujen ensisijaisten tavoitteiden ja 5 artiklassa säädettyjen periaatteiden noudattamisen perusteella komission vuoden välein laatima HVT:n työohjelman tämän päätöksen täytäntöönpanoa koskeva osa, jota voidaan viitevuoden aikana tarkistaa. HVT:n työohjelmaan on kuuluttava hankekohtainen menoerittely edellisen (edellisten) vuoden (vuosien) osalta. 3. Jäljempänä 8 artiklassa tarkoitettua menettelyä noudatetaan hyväksyttäessä 5 artiklassa säädettyjen periaatteiden noudattamisen perusteella valmistelukertomus ja kunkin HVT-hankkeen yleinen toteutussuunnitelma toteutettavuustutkimusvaiheen lopussa ja kehittely- ja varmentamisvaiheen lopussa sekä hyväksyttäessä muita myöhemmin tehtäviä merkittäviä muutoksia kyseiseen toteutussuunnitelmaan. 4. Jäljempänä 8 artiklassa tarkoitettua menettelyä noudatetaan hyväksyttäessä tämän päätöksen mukaiset hankekohtaiset vuosittaiset talousarvioerittelyt 4 artiklassa asetettujen ensisijaisten tavoitteiden sekä 5 ja 6 artiklassa säädettyjen periaatteiden perusteella. Tätä menettelyä sovelletaan myös kaikkiin talousarviota koskeviin muutosehdotuksiin, joilla määrärahoja lisätään yli 250 000 eurolla hanketta kohti vuodessa." 3. Korvataan 8 artikla seuraavasti: "8 artikla Komitea 1. Komissiota avustaa hallintojen välistä telematiikkaa käsittelevä komitea (TAC), joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tähän kohtaan sovelletaan päätöksen 1999/468/EY 4 artiklassa säädettyä hallintomenettelyä ja otetaan huomioon mainitun päätöksen 7 ja 8 artikla. 3. Päätöksen 1999/468/EY 4 artiklan 3 kohdassa säädetty määräaika on kolme kuukautta." 4. Korvataan 10 artikla seuraavasti: "10 artikla Laajentaminen ETA:an ja assosioituneisiin maihin 1. HVT-ohjelma voidaan avata vastaavien Euroopan yhteisöjen kanssa tehtyjen sopimusten puitteissa Euroopan talousalueeseen kuuluville maille sekä Keski- ja Itä-Euroopan assosioituneille maille, Kyprokselle, Maltalle ja Turkille niiden hankkeiden osalta, joista on yhteistä etua ja jotka ovat edellä tarkoitettujen sopimusten mukaisia. 2. Hankkeiden toteutettamisessa yhteistyötä EU:n ulkopuolisten maiden sekä kansainvälisten järjestöjen ja elinten kanssa rohkaistaan tarkoituksenmukaisesti. 3. Ennen kuin HVT-ohjelma on avattu Keski- ja Itä-Euroopan assosioituneille maille sekä Kyprokselle, Maltalle ja Turkille, ne voivat käyttää omalla kustannuksellaan HVT-ohjelman peruspalveluja edellyttäen, että tietojenvaihto on tarpeen yhteisön politiikan täytäntöönpanemiseksi. 4. Muut EU:n ulkopuoliset maat voivat myös käyttää omalla kustannuksellaan HVT-ohjelman peruspalveluja siinä määrin kuin tietojenvaihto on tarpeen yhteisön politiikan täytäntöönpanemiseksi." 5. Korvataan 12 artikla seuraavasti: "12 artikla Rahoituskehys 1. Tähän päätökseen perustuvan yhteisön toimen täytäntöönpanemiseksi varattu rahoituskehys vuosiksi 2002-2004 on 39,8 miljoonaa euroa. 2. Budjettivallan käyttäjä hyväksyy vuosittaiset määrärahat rahoitusnäkymien rajoissa." 6. Lisätään liitteen A jaksoon 6 kohta seuraavasti: "6. Oikeusviranomaisten välistä yhteistyötä helpottavien verkkojen toteuttaminen." 7. Korvataan liitteessä B oleva 10 kohta seuraavasti: "10. Telemaattiset verkot koulutuksen ja kulttuurin, tiedotuksen, viestinnän ja audiovisuaalisella alalla, erityisesti avointen verkkojen sisältökysymyksiä koskevien tietojen vaihtamiseksi ja uusien audiovisuaalisten palvelujen ja tietopalvelujen kehittämisen ja vapaan levityksen edistämiseksi." 8. Lisätään liitteen B jaksoon 13 ja 14 kohta seuraavasti: "13. Telemaattiset verkot, jotka edistävät eEurope-aloitteessa ja siihen liittyvässä toimintasuunnitelmassa, erityisesti sähköistä asiointia viranomaisten kanssa koskevassa luvussa, asetettujen kansalaisten ja yritysten etua edistävien tavoitteiden saavuttamista. 14. Maahanmuuttopolitiikkaan liittyvät telemaattiset verkot, joita toteutetaan erityisesti parantamalla sähköistä tietojenvaihtoa kansallisten viranomaisten kanssa tiedottamis- ja neuvottelumenettelyjen helpottamiseksi." 2 artikla Tämä päätös tulee voimaan sinä päivänä, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä päivänä kuuta . Euroopan parlamentin puolesta Neuvoston puolesta Puhemies Puheenjohtaja RAHOITUSSELVITYS 1. Toimenpiteen nimi Ehdotus päätökseksi Euroopan parlamentin ja neuvoston päätöksen N:o 1719/1999/EY [10] muuttamisesta (jäljempänä 'suuntaviivoja koskeva päätös'). [10] Euroopan parlamentin ja neuvoston päätös, tehty 12 päivänä heinäkuuta 1999, eräistä hallintojen välisen telemaattisen tietojenvaihdon (HVT) Euroopan laajuisia verkkoja koskevista suuntaviivoista, mukaan lukien yhteistä etua koskevien hankkeiden yksilöiminen, EYVL L 203, 3.8.1999, s. 1. 2. Budjettikohta /-kohdat B5-7210 (Hallintojen välisen tietojenvaihdon (HVT) verkot) 3. Oikeusperusta Euroopan yhteisön perustamissopimuksen 156 artikla - Euroopan parlamentin ja neuvoston päätös N:o 1719/1999/EY, tehty 12 päivänä heinäkuuta 1999. 4. Toimenpiteen kuvaus 4.1 Toimenpiteen yleistavoite Päätöksen N:o 1719/1999/EY tavoitteena on, että yhteisö yhteistyössä jäsenvaltioiden kanssa toteuttaa tarvittavat toimenpiteet toimivien, yhteentoimivien Euroopan laajuisten telemaattisten verkkojen perustamiseksi jäsenvaltioiden hallintojen ja yhteisön toimielinten välille. Tällä tavoin mahdollistetaan tehokas, toimiva ja varma tietojenvaihto, jolla tuetaan talous- ja rahaliiton toteuttamista ja yhteisön politiikkojen täytäntöönpanoa sekä yhteisön päätöksentekomenettelyä. Tämän ehdotuksen tavoitteena on täyttää päätöksen N:o 1719/1999/EY 9 artiklassa säädetty edellytys, jonka mukaan kyseisen päätöksen täytäntöönpanon ensimmäinen arviointi on toimitettava Euroopan parlamentille ja neuvostolle samanaikaisesti kuin aiheelliset ehdotukset kyseisen päätöksen liitteen muuttamiseksi. On kuitenkin huomattava, että tämä ehdotus päätöksen N:o 1719/1999/EY muuttamiseksi sisältää myös muutokset useisiin päätöksen artikloihin, joissa otetaan huomioon myös päätöksen täytäntöönpanosta ensimmäisten puolentoista vuoden aikana saadut kokemukset sekä eEurope-aloitteen ja siihen liittyvän toimintasuunnitelman tausta. 4.2 Toimenpiteen kesto ja sen uusimista koskevat yksityiskohtaiset säännöt HVT-päätöksessä N:o 1719/1999/EY (jota sovelletaan 3 päivästä elokuuta 1999 - 31 päivään joulukuuta 2004) ohjelman rahoituspuitteet vahvistettiin ajaksi 1998-2000. Neuvosto ei tuolloin pitänyt aiheellisena vahvistaa rahoituspuitteita päätöksen soveltamisen ensimmäisten kolmen vuoden yli. Ilmeisesti oletettiin, että rahoitus seuraaviksi vuosiksi järjestettäisiin osana jatkuvaa suunnitelmaa. Ensimmäisen HVT II -arvioinnin tulosten ja hallintojen välistä telematiikkaa käsittelevän komitean (TAC) kuulemisen perusteella päätettiin päätöstä N:o 1719/1999/EY muutettaessa luoda selkeät rahoituspuitteet ajanjaksoksi 2002-2004. 5. MENOJEN JA TULOJEN LUOKITUS 5.1 Pakolliset / ei-pakolliset menot Ei-pakolliset menot. 5.2 Jaksotetut / jaksottamattomat määrärahat Jaksotetut määrärahat. 5.3 Oletettu tulolaji Tuloja ei oleteta olevan. 6. MENO- / TULOLAJI Yleisesti rahoitusta käytetään tietotekniikan ja tietoliikennepalvelujen hankkimiseksi markkinoilta. Päätöksen N:o 1719/1999/EY mukaiset toimet ja toimenpiteet käynnistetään sen jälkeen, kun on julkaistu tarjouspyynnöt tai on käytetty tietotekniikan palveluntarjoajien luetteloita, sekä voimassa olevien puitesopimusten mukaisten erityisjärjestelyjen perusteella. Hanketyyppi käsittää seuraavat vaiheet: valmisteleva vaihe, toteutettavuusvaihe, kehitys- ja validointivaihe ja täytäntöönpanovaihe. 7. RAHOITUSVAIKUTUKSET 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Yleisesti rahoitus kattaa 100 % hankkeen kokonaiskustannuksista. 7.2 Kustannusten jakautuminen eri tekijöiden kesken Vuonna 2001 HVT-ohjelmalle osoitettiin määrärahoja yhteensä 24 miljoonaa euroa [11], josta 12,9 miljoonaa euroa osoitettiin päätöksen N:o 1719/1999/EY täytäntöönpanoa koskevalle HVT 2001 -työohjelman osalle. [11] Ei sisällä ETA-maiden rahoitusosuuksia. Maksusitoumusmäärärahat (milj. euroa, käypään hintaan) >TAULUKON PAIKKA> 7.3 Talousarvion B-osaan kuuluvat selvityksistä, asiantuntijoista jne. aiheutuvat toimintakustannukset Maksusitoumusmäärärahat (milj. euroa, käypään hintaan) >TAULUKON PAIKKA> 7.4 Maksusitoumusmäärärahojen ja maksumäärärahojen aikataulu milj. euroa >TAULUKON PAIKKA> 8. Petostenvastaiset toimenpiteet Valvontaa harjoittavat: - komission yksiköt, jotka ovat vastuussa tarjousten arvioimisesta, tarjouskilpailujen ratkaisemista ja hankkeen hallinnasta. Yksiköidenvälisiä arviointiryhmiä perustetaan erityisesti tarjouspyyntöjen arviointiin. - hankintoja ja sopimuksia käsittelevä neuvoa-antava komitea julkisia hankintoja koskevien sääntöjen soveltamisen osalta - komission varainhoidon valvonta. Tilintarkastustuomioistuin voi tehdä ulkoisia tarkastuksia Euroopan yhteisön perustamissopimuksen mukaisesti. 9. Kustannustehokkuusanalyysi 9.1 Määrälliset erityistavoitteet ja kohderyhmä Päätöksen N:o 1719/1999/EY mukaisten toimien ja toimenpiteiden tavoitteiden on määrä tukea sisämarkkinoiden hallintoa, yhteisön politiikkojen täytäntöönpanoa ja yhteisön päätöksentekomenettelyä telemaattisten verkkojen avulla. Kohderyhmä: hallinnot, virastot, toimielimet. Laadunvarmistuspolitiikkaa toteutetaan eri hankkeissa ja HTV-ohjelmassa kokonaisuudessaan, erityisesti kustannustehokkuusanalyysien osalta. 9.2 Toimen perustelut Toimenpiteet toteutetaan yhteistyössä ja ne on toteutettava Euroopan tasolla. Verkkojen onnistunut käyttö edellyttää, että asianomaiset hallinnot katsovat olevansa kumppaneita ja toimivat sen mukaisesti. Liitännäis- ja kerrannaisvaikutukset: Sen lisäksi, että toimella tuetaan yhteisön politiikkojen parempaa täytäntöönpanoa ja tehokkaampaa päätöksentekomenettelyä, sen avulla myös edesautetaan hallintojen nykyaikaistamista ja parannetaan yleiseurooppalaisen yhteistyön laatua ja kansalaisten ja yritysten välisiä yhteyksiä. 9.3 Toimen valvonta ja arviointi Yksikönväliset työryhmät ja hankkeiden hallinnasta vastaavat elimet valvovat päätöksen N:o 1719/1999/EY mukaisten hankkeiden edistymistä. Kahden vuoden välein suoritetaan päätöksen N:o 1719/1999/EY täytäntöönpanoa koskeva täydellinen arviointi, joka toimitetaan Euroopan parlamentille ja neuvostolle. Arvioinnin tarkoituksena on todeta edistyminen ja nykytila sekä tarkastella HVT:n alakohtaisista hankkeista koituneita hyötyjä ja tarkistaa yhteisvaikutus yhteisön muiden toimien kanssa. 10. Hallintomenot (talousarvion pääluokka III, osa A) Tämä osa rahoitusselvityksestä on lähetettävä hallinnon pääosastolle ja budjettipääosastolle; hallinnon pääosasto toimittaa sen ja oman lausuntonsa budjettipääosastolle. Tarvittavien hallinnollisten voimavarojen suuntaaminen riippuu komission vuotuisesta voimavarojen jakamista koskevasta päätöksestä, ja siinä otetaan huomioon henkilöstömäärä ja budjettiviranomaisen vahvistamat lisämäärät. 10.1 Vaikutus toimien lukumäärään >TAULUKON PAIKKA> Jos tarvitaan lisävoimavaroja, ilmoittakaa, miten nopeasti ne on saatettava käyttöön. 10.2 Henkilöstön lisäyksestä johtuvat yleiset taloudelliset vaikutukset euroa >TAULUKON PAIKKA> Ilmoitettujen summien on vastattava lisähenkilöstöstä aiheutuvia kokonaiskustannuksia toimen koko keston ajalta, jos tämä kesto on ennalta määritelty, tai 12 kuukauden ajalta, jos kesto on määrittelemätön. 10.3 Muiden hallintomenojen lisääntyminen toimen seurauksena euroa >TAULUKON PAIKKA> Ilmoitettujen summien on vastattava toimesta aiheutuvien kustannusten kokonaismäärää, jos toimen kesto on ennalta määritelty, tai 12 kuukauden ajalta, jos kesto on määrittelemätön.